જોકે ધીરજ રાખતી વખતે કલાકારોને પ્રેશર પણ અનુભવાતું હોય છે. તે કહે છે કે મારું માનવું છે કે પહેલી ફિલ્મ તમને પસંદ કરે છે અને બીજી ફિલ્મને તમે પસંદ કરો છો. તેથી તમારી પસંદ ખૂબ જ મહત્ત્વની છે. નવી પેઢીના કલાકારો પર નજર કરીએ તો તેમની પહેલી અને બીજી ફિલ્મ હંમેશાં એક અંતરે આવી છે. આથિયા કહે છે કે હા, એ વાત સાચી છે, પરંતુ તેની પાછળ કારણ પણ છે. આ સમયમાં તમે તમારાં નબળાં અને મજબૂત પાસાંઓને સમજી શકો છો. તમારા માટે માત્ર એક એક્ટર તરીકે કામ કરવું આવશ્યક હોય છે. આ સમયગાળામાં તમે એક એક્ટર તરીકે જરૂરી બાબતોને શીખી શકો છો. આમ તો આ પ્રક્રિયા ક્યારેય ન રોકાય તેવી હોય છે.